VALL DEL CONGOST – UT MONTNEGRE CORREDOR – VILADRAU LA GARRIGA – CEM Cerdanyola\nInicio » Senderisme » VALL DEL CONGOST – UT MONTNEGRE CORREDOR – VILADRAU LA GARRIGA\npor CEM Cerdanyola|Publicada 09/02/2015\nCap de setmana on hem tingut representació del CEM Cerdanyola en diferents activitats. Aquesta vegada presència tant en activitats competitives, com en d’altres de caire més lúdic.\nEl dissabte un grapat de corredors de la secció de Trail van cometre la gosadia de llevar-se a una hora intempestiva per anar cap a Aiguafreda. Aquest era el punt de trobada on començava l’entrenament oficial de la Cursa de la Vall del Congost.\nDos horaris: a les 6 del matí començava l’entrenament pels que anaven més «lents» i a les 7 pels ràpids. I dues distàncies 21 i 42 km.\nAixí, els nostres corredors van quedar repartits en les dues distàncies. En Rope, l’Òscar i el Xavi van sortir a les 6 del matí i van fer el circuit corresponent a la mitja. I el Lluís Cordon i en Luís Martínez van sortir a les 7 i van fer la marató. Entre els corredors presents, destacar la presència de Jessed Hernández i Lluís Sanvicente. Malgrat les temperatures gèlides de primera hora, van gaudir d’una jornada assolellada i un cop acabat el circuit de la mitja els corredors van gaudir d’un bon esmorzar a Can Bellver. Posteriorment els que feien la distància de 42km van continuar l’entrenament.\nEn definitiva una matinal amb molt bon ambient, una gran festa del Trail.\nL’altre protagonista del dissabte va ser en David Javega, que corria la Ultra Trail Montnegre Corredor.\nAquesta cursa recorre els paratges més bonics del parc natural Montnegre i El Corredor.\nCom en tants altres casos hi havia 3 opcions de participació: L’Ultra de 112 km, la Marató de 42 km i la Mitja de 22 km. En aquest cas el corredor del CEM Cerdanyola David Javega corria la distància més llarga, tot i que no va poder acabar la cursa.\nAmb sortida i arribada a Vallgorguina els recorreguts ressegueixen els corriols amagats d’Olzinelles, el Turó Gros, Santa Maria i Sant Martí de Montnegre. Descobriu la Riera dels Furiossos, Hortsavinyà, el Coll de Tres Termes, la Creu de Canet, el Montalt, el Turó de Llorita, Sant Andreu del Far, el Santuari del Corredor…\nCircuit ben senyalitzat que fa difícil (tot i que no impossible) perdre’s, amb un recorregut espectacular donat l’entorn on es realitza. I en aquest cas amb l’afegit de trobar neu en gran part del circuit. Però per contra uns avituallaments una mica justets, que l’organització haurà de millorar en properes edicions.\nI el diumenge va tocar una jornada de caire més lúdic i apte per a tots els públics (o quasi tots), la travessa Viladrau – La Garriga. Organitzada pel Centre Excursionista Garriguenc, es tracta d’una caminada d’uns 32km pensada per gaudir del Montseny i tot l’entorn que l’envolta. D’aquesta manera, la pràctica totalitat del recorregut transcorre pel Parc Natural.\nEn aquest cas els agosarats van ser en Marti, Rafa, Albert, Wenceslao i Mon, que a les 5:30h ja eren a la Garriga esperant pujar al bus que els havia de portar a Viladrau, punt d’inici de la travessa.\nIgual que el dissabte fa molt de fred i tot just baixar del bus comencen a caminar. Als dos km hi ha el primer control i amb xocolata calenta i galetes es preparem per pujar a Collformic, senders estrets i colgats de la neu caiguda durant la setmana anterior li donen a la travessa un aire especial, les relliscades i les caigudes són freqüents, i sobre tot ralenteixen la marxa dels més de 800 participants.\nA Collormic km 10 aproximadament, un bon esmorzar, entrepà de butifarra i uns quants glops de vi ajuden a passar el fred i animen la segona part de la travessa. Creuem el Plà de la Calma completament nevat, el sol enlluerna i obliga a posar-se ulleres de sol.\nAl tercer control abandonen el camí de la Matagalls Montserrat i inicien la llarga baixada cap a la Garriga, primer per corriols encantadors i al final per pistes transitades.\n7H de caminada ens porten a la plaça de l’Ajuntament de la població i obsequien amb una llonganissa a tots els marxaires. Ha estat una jornada ben aprofitada i amb molt bona companyia, fins a la propera.\nArrenca la nova secció de marxa nòrdica amb dos entrenaments setmanals , dilluns mati i dimecres tarda , de […]\nEl dia neix assolellat, però en arribar al Pantà de Sau una espessa boira cobreix tot el fons de la vall, l’ambient […]\nBatega el Bac\nDiumenge 31 de Març es va cel.lebrar la primera edició de Batega el Bac a Planoles, aquesta era també la tercera prova […]\nUltra Cavalls del Vent ’13\nGran representació del CEM Cerdanyola a Cavalls del Vent!!! on els 3 participants (Christian, Jordi, J.Rope) van assolir els seus objectius i […]\nEntrada anterior TRAIL ROCACORBA – CURSA MONTRODON – KEDADA TRAIL CASTELLTERÇOL\nEntrada siguiente Caminada amb RAQUETES – 15 de febrer


Cent anys de la victòria de les guerreres sufragistes\nEl 6 de febrer de 1918 el Parlament britànic va reconèixer el dret al vot a les dones més grans de 30 anys\nLONDRES - Dimarts, 06/02/2018 | Actualitzat el 07/02/2018 a les 09:26 CET\nVa ser la victòria d'un grup de revolucionàries que va canviar el món. La dura batalla pel dret a vot de les dones al Regne Unit, d'unes militants disposades a pagar el preu més alt per acabar amb l'ultratge. Aquelles pioneres de la igualtat davant la llei van ser perseguides, empresonades, estigmatitzades. A la presó van protagonitzar llargues vagues de fam. Una d'elles, Emily Wilding Davison, ho va pagar amb la seva vida, quan es va llançar al pas del cavall del rei Jordi V, al Derby d'Epsom. Avui es compleixen 100 anys d'aquell triomf amb el qual es va aconseguir el dret al vot femení i els ulls del món es giren cap a aquelles britàniques valentes i decidides, precursores de les feministes del segle XX.\nActes i no paraules\nLa de les sufragistes va ser una llarga lluita. La primera petició davant el parlament britànic reclamant el vot femení s'havia presentat el 1832. No es va aconseguir fins gairebé un segle més tard. El moviment va néixer a Manchester, a partir d'una organització anomenada Unió Política i social de Dones, creada el 1903 per Emmeline Pankhurst. Encara que les seves impulsores pertanyien majoritàriament a la burgesia, Pankhurst va aconseguir mobilitzar les treballadores de les fàbriques tèxtils al nord del país i del focus de misèria que era l'est de Londres.\nFins llavors la reclamació del vot femení havia sigut ignorada pels polítics i era motiu de mofa i sarcasmes en l'opinió pública. El grup va arribar a la conclusió que calien mitjans més contundents per aconseguir l'objectiu. El seu eslògan va ser: “Actes i no paraules”r;. A diferència d'altres organitzacions pacifistes van optar per campanyes molt més radicals que van deixar estupefacta una societat dominada pels valors tradicionals victorians, on les dones només podien ser esposes i mares.\nManifestacions i bombes\nEn les seves manifestacions, les sufragistes trencaven aparadors i es barallaven amb la policia, que se les enduien arrossegant-les cap al calabós. Aquelles dones convençudes de la injustícia que patien no van dubtar a col·locar bombes o sabotejar les xarxes elèctriques. El 1913 van arribar a atacar amb un explosiu el domicili del primer ministre de l'època, David Lloyd George. A la presó les militants en vaga de fam van ser alimentades a la força.\nAl començament de la primera guerra mundial, Pankhurst va demanar a les activistes que suspenguessin les seves accions per col·laborar en els esforços en la lluita nacional contra l'enemic. Finalment, les dones van obtenir el vot el 6 de febrer de 1918, tot i que encara passarien 10 anys fins que les britàniques obtinguessin exactament els mateixos drets de vots que els homes. Pankhurst, la casa de la qual avui és un museu, aleshores ja havia mort.\nTemes: Drets de la dona Regne Unit


Detingut per presumptes maltractaments a la seva dona a Tarragona\nL’arrestat, en estat ebri, hauria colpejat la víctima en el domicili comú perquè volia agafar-li el mòbil i li hauria fracturat una costella\nActualitzada 12/09/2019 a les 10:36\nLa Guàrdia Urbana de Tarragona ha detingut un home de 56 anys com a presumpte autor d'un delicte de maltractaments en l'àmbit de la llar. Segons el relat de la víctima, l’home hauria colpejat la seva dona en el domicili comú perquè li volia agafar el mòbil i li hauria fracturat una costella.\nEl cos policial va ser requerit a l'Hospital Joan XXIII dimarts al migdia per atendre una pacient, possible víctima de violència de gènere. La dona ja havia estat atesa el 2 de setembre i vuit dies després havia tornat al centre perquè no podia respirar a causa de la fractura d'una costella. La dona va explicar als agents que l'agressió s'havia produït el dia 1 de setembre, quan el seu marit, en estat ebri, l'havia colpejat en el domicili comú perquè volia agafar-li el telèfon mòbil.\nQuan a l'hospital es va presentar el marit de la pacient per recollir-la, els agents, tenint en compte els fets i els informes de les lesions, van detenir-lo. L'home va argumentar als policies municipals que era la seva dona qui el maltractava a ell.\nComenta el contingut : Detingut per presumptes maltractaments a la seva dona a Tarragona


Catalá: "En 2023, quan el PP governe, aprovarem que Rita Barberá siga alcaldessa honorària" | Valencia Extra\nLa portaveu del Grup Municipal Popular, María José Catalá, ha lamentat hui el “sectarisme de Compromís i PSPV” que en la comissió de Cultura han votat en contra de la moció del PP en la qual es demanava iniciar els tràmits per a nomenar a Rita Barberá alcaldessa honorària de la ciutat.\n“És lamentable la falta d’altura política de l’esquerra d’aquesta ciutat en negar-se a reconéixer la gran labor que va fer Rita Barberá al capdavant València. És d’una gran miopia política” ha assenyalat.\n“Que no hi haja cap mena de dubte que quan en 2023 el Partit Popular torne a governar aquesta ciutat, aprovarem aquest reconeixement més que merescut”, ha assenyalat Catalá. “És trist que l’esquerra, pels seus complexos, veten aquest reconeixement a la persona que va estar al capdavant 24 anys de la ciutat i va aconseguir transformar-la.\nLa moció del PP ha sigut rebutjada per Compromís, PSPV i l’abstenció de VOX. El PP, en canvi, ha secundat totes les propostes per a distincions del 9 d’Octubre realitzades per la resta de partits. “L’esquerra hui ha tornat a passejar el seu sectarisme i ha trencat la unanimitat en unes distincions que han de ser orgull per a tota la ciutat.\nCarrer per a Miguel Ángel Blanco\nEn la comissió de Cultura també s’ha aprovat el carrer per a Miguel Ángel Blanco. Durant les seues intervencions, les regidores Julia Climent i Marta Torrado han mostrat la seua satisfacció perquè Compromís i PSPV han tret del calaix després de 4 anys aquesta proposta del PP aprovat pel Ple. “Ens hauria agradat una ubicació més visible i per això hem sol·licitat que quan hi haja la mínima possibilitat es reubique.”


Ignialight - Subaquàtica - Arquitectònica # # #\nFONT RAFFLES CITY CHONGQING\nUn nou espai a l’emblemàtic Raffles City Chongqing ja llueix amb tota la seva plenitud\nLa inauguració de la font a Astana, la capital del Kazakhstan, en motiu de la EXPO 2017, ha habilitat un nou espai a la ciutat per passejar, gaudir i relaxar-se.\nIl·luminar una piscina d'interior no és treball senzill. Les altes temperatures i la humitat que ha de suportar el projector lumínic només és apte per unes altes prestacions tecnològiques. El projector T-LED d'alta potència de 300W, compleix amb les condicions més extremes.\nCENTRE LÚDIC TERMAL- MAGMA\nUna correcta combinació de materials vidre i acer inoxidable i un joc de projeccions d'il•luminació subaquàtica, desperten les sensacions i les emocions dels usuaris.\n50m MÉS EFICIENTS I SOSTENIBLES\nLa piscina de 50m del Consejo Superior de Deportes (CSD) de Madrid ha canviat la seva il·luminació per una de més eficient i sostenible.\nLa nova construcció es troba en una zona E1 de màxima protecció contra la contaminació llumínica, pel que era absolutament necessari una il·luminació respectuosa amb l'entorn i la fauna.\nFONTS BESSONES- BCN\nRemodelades les fonts Bessones de Plaça Catalunya. Un lloc en plena efervescència de la ciutat, pels edificis emblemàtics i la connexió amb grans eixos comercials.\nAmb aquesta rehabilitació es millorarà l'eficiència energètica de la instal•lació a més de la possibilitat de programar espectacles amb aigua, llum i música.\nImportant millora visual, explosió de llum i colors, juntament amb una millora en l'eficiència i la sostenibilitat n'és el resultat de la rehabilitació\nAVINGUDA DE L'ESTATUT- BCN\nIl·luminat amb tecnologia LED el Parc de les Rieres d'Horta. El parc que permet connectar els dos barris que històricament havien estat separats per una franja viària.\nLa façana del Naixement de la Sagrada Família és on es troba el CIMACI. Un espai de culte, meditació i pregària a 33m d’alçada a l’aire lliure.\nUna il·luminació més blanca, més lluminosa i més eficient per la Deessa de la Mare Terra\nIl·luminació més blanca i brillant aportant frescor al monument arquitectònic, a més d'un destacat estalvi energètic. Passant d'unes lluminàries halògenes de 500W a les lluminàries LED de 60W\nIl·luminació amb tecnologia LED amb làmpares PAR56 de la piscina de l'Hotel Chandris a Corfu, Grècia.\nFONT ORNAMENTAL- PERPINYÀ\nIl·luminació de la font de nova construcció a Perpinyà. Els sortidors, dissenyats amb diferents estils florals i fabricats integrament en acer inoxidable AISI 316. Il·luminada amb tecnologia LED, fa que llueixi amb tota la seva esplendor de colors.\nIl·luminada amb tecnologia Led la font de Neptú. El Déu dels mars, el principal actor de la font d'estil neoclàssic a la plaça Cánovas del Castillo a Madrid.\nAmb la instal·lació del control DMX, fem que la il·luminació de la piscina canvïi i s'adapti a l'instant a la situació, a l'ambient i al moment que volem viure.\nSense eclipsar l'espai natural, les lluminàries Underground PC Ambre il·luminen de manera totalment respectuosa amb l'entorn i amb l'eficiència de la tecnologia LED.\nIl·luminació de la nova font de la ciutat, amb gran ventall de colors i combinacions per aconseguir embellir l'entorn urbà.\nSubstitució de les lluminàries Halogenurs Metàlics de 400W per projectors LED de 300W a les pistes de pàdel del Club Natació Banyoles.\nSubstitució de lluminàries amb tecnologia LED. Aportant més lluminositat a la font juntament amb la opció d'una gran quantitat de colors.\nAmb el canvi de lluminàries de tecnologia LED, hem aconseguit una millor qualitat de llum a les pistes de tennis. Una il·luminació més estable, nítida i homogènia.\nLa robustesa de les lluminàries anul·la pràcticament el manteniment, juntament amb el sistema de control d'encesa i apagada fa s'hagi aconseguit un estalvi energètic d'un 76% respecte l'any anterior.\nFONT 4 TORRES- MADRID\nLa font il·luminada amb tecnologia LED, instal·lada en una de les zones més modernes de Madrid, la zona de les 4 Torres Business Area (CTBA).\nIl·luminat amb tecnologia LED l’Skatepark de Nou Barris (Barcelona). La remodelació del parc està situat a sobre la coberta de la Ronda de Dalt, una de les grans infrastructures viàries de Barcelona.\nUn nou sistema d'enllumenat ornamental el Pont Nou de Manresa fa que en ressalti la seva bellesa arquitectònica. El pont situat sobre el riu Cardener fa que es pugui observar en tota la seva esplendor amb la il•luminació amb tecnologia LED d'Ignialight instal•lada.\nFONT ATOCHA- MADRID\nCanvi de lluminàries tradicionals Hlaogenurs Metàl·lics (HM) per tecnologia LED, dins del programa de renovació de l'enllumenat públic de l'ajuntament.\nLa nova zona d'aigües de piscina interior, actualment amb 3 piscines, estan il·luminades amb projectors LED. Pel nou projecte es buscava un producte robust i que suportés les prestacions extremes de les piscines.\nIL·LUMINACIÓ PISCINA INTERIOR\nLa claredat, la homogeneïtat i el control de les lluminàries fa que siguin unes instal·lacions totalment sostenibles i responsables.


BizBarcelona 2019: Saló de l'emprenedoria - Agrònoms - Enginyers Agrònoms de Catalunya\nInici » Esdeveniments » Agenda » BizBarcelona 2019: Saló de l’emprenedoria\nBizBarcelona 2019: Saló de l’emprenedoria\n#BIZBARCELONA19: noves tendències i solucions per a persones emprenedores, start-ups, pimes i autònoms.\nBIZBARCELONA és l’espai on es posen els negocis a treballar. Aquí trobaràs respostes i inspiració per emprendre o fer créixer el teu negoci: innovació, networking, assessorament, formació… en la més amplia oferta expositiva, de continguts i activitats enfocats a persones emprenedores, start-ups, pimes i autònoms.\nLa millor combinació de recursos públics i privats que t’ajudaran a crear o fer créixer els teus negocis en un entorn dinàmic, inclusiu, col·laboratiu i obert a tothom.\nEl Col·legi a través de La Intercol·legial ofereix INVITACIONS als seus col·legiats i col·legiades per que tenguis l’oportunitat d’assistir a l’esdeveniment de manera gratuïta i obris el teu ventall professional. Amb la invitació es tendrà també accés a la interessant conferència de Genís Roca i Milagros Pérez Oliva sobre “Transformació digital i entorns personals”, troba més informació clickant aqui.\nDins el marc del #BizBarcelona2019 es celebra un Networking Interprofessional al qual els participants, professionals i empreses, que ho sol·licitin tendran la possibilitat de interactuar. Troba més informació sobre la jornada i la inscripció aqui.


Fulles Dansaires: de setembre 2016\nTítol original: Akame (赤目)\nEditorial: Segons Baka-updates, Hibari Shobo (1961), Kodama Press (1966), Choubunsha (1975) i Shogakukan (1998)\nDemografia japonesa: ??????\nCorrent artística: Gekiga\nGèneres: Crítica social, ficció (?) històrica, drama, religió\nNombre de volums: 2 (les reedicions totes són de només un)\nEdicions fora del Japó: Itàlia (Akame, The Red Eyes)\nBatejat com Noboru Okamoto, el Sanpei Shirato és un destacat autor dins del gekiga, així com el cofundador de la mítica revista Garo. Començà només amb 15 anys amb el kamishibai. Més tard, es va passar al manga.\nD’ell, fins ara, només n’havia llegit el poc que se n’havia publicat a Espanya. Bàsicament, un arc argumental de la seva obra més famosa: La Llegenda d’en Kamui (Kamui-Den). Sempre havia tingut ganes de llegir-ne alguna altra cosa i un volum únic és l’opció més assequible.\nEn aquest manga es tracta un dels temes preferits del Sanpei Shirato: les revoltes camperoles. No per res fou tot un símbol de les protestes estudiantils japoneses dels anys 60 i 70. També s’hi retrata amb bastant profunditat la confrontació entre el poder militar i el religiós.\nEl cas: un senyor feudal és extremadament cruel amb la població. No només els cobra uns impostos desproporcionats i explota els seus “protegits”, sinó que es diverteix matant-los i torturant-los, tant físicament com psicològica. Un dèspota cruel i sense més profunditat. Un dia, segresta una dona embarassada i li talla el ventre per veure com es gesta la criatura. El cadàver de la dona és entregat al marit, el qual decideix venjar-se, sigui com sigui. Encara que impliqui ser un hipòcrita de merda. Que molt queixar-se de què el senyor feudal tracta els integrants del poble com mers objectes, però el maridet fot el mateix. I a sobre, amb una dona enneverada de per mig.\nPel que fa a l’ambientació temporal de la història, tot plegat és un cacau. Al principi es donen unes dates i al final, unes altres amb segles de diferència. Així no hi ha manera. A més, com que es tracta d’un tema molt concret i que desperta poquíssim interès en el públic no japonès, no hi ha manera de trobar informació detallada en una llengua que entengui. Ni per internet, ni a biblioteques amb secció de cultura japonesa.\nCrec que, pel que fa a la narració, tot és bastant dinàmic i fluït. I això resulta especialment rellevant tenint en compte que l’estatisme imperava encara als anys seixanta (tot i que no tant com en dècades anteriors).\nEl dibuix no resulta especialment atractiu, però compleix de sobres: el moviment, les expressions, els escenaris, les complexions físiques, els animals, etc. Tot correcte. L’únic defecte és que a vegades costa distingir els diferents personatges (i això que tampoc en són tants).\nMira que amb un volum únic és difícil espifiar-la. Doncs l’editorial italiana ho fa en per partida doble:\n1) Dóna a entendre que la primera edició d’aquest manga és la del 1998 de la Shōgakukan (“curiosament” amb qui l’editorial italiana té el contracte de llicència) quan és la quarta i més recent! A més, al final de cadascuna de les dues parts posa “juny 1961” i “desembre 1961”, respectivament. Es nota que no es tracta d’una edició revisada.\n2) A la introducció, es diu que per fi (novembre del 2008) algú soluciona el fet que les obres del Sanpei Shirato siguin inèdites a Itàlia. Això estaria bé, si no fos per com continua la cosa: “Sanpei Shirato, insieme con Tezuka e Matsumoto, hanno rappresentato il massimo nel campo del fumetto giapponese”. (“El Sanpei Shirato, juntament amb el Tezuka i el Matsumoto, configura la màxima representació del còmic japonès.”) El Tezuka és indiscutiblement el mangaka més influent de la història, però els altres dos estan posats aquí perquè li agraden a qui signa el text. Primer: i les dones??? O sigui, d’autores clàssiques poso la mà al foc que la Riyoko Ikeda és mil vegades més influent que el Leiji Matsumoto (marit de la fabulosa Miyako Maki). I tantíssimes altres!!! Segon: i les obres més noves?? Que el paio s’ha quedat atrapat en els setanta!!! Vull dir: crec que l’Akira Toriyama és una grandíssima icona del manga (i deixo constància que les seves obres famoses són dels vuitanta i noranta; tampoc són de rabiosa actualitat). Però clar, és que el Toriyama és massa nou i comercial per a un esnob expert només llegeix mangues dels setanta o anteriors i d’autoria masculina. I podria continuar amb exemples, tant d’autores destacades als setanta i abans, com d’autors i autores més recents. Però crec que no cal il·lustrar-ho més en una entrada que no tracta sobre aquest tema. Igualar el Matsumoto i el Shirato amb el Tezuka i afirmar que aquests els dos primers són els màxims exponents del còmic japonès juntament amb el tercer és reescriure la història i una angulemada de les grosses.\nL’edició italiana és, a més, cara: 10 € per un volum únic. Fa mal, i més tenint en compte els preus dels mangues editats a Itàlia. Porta sobrecobertes i té les pàgines cosides, però realment això no cal. Si més no, resulta còmoda de llegir.\nCom a curiositat, es veu que el Shirato va anomenar el seu estudi d’animació en honor a aquesta obra amb el nom d’Akame Productions.\nHo recomano? Sí. No és una gran meravella, però es tracta d’una obra molt dinàmica i té un desenvolupament un xic diferent al típic manga de ninges i/o samurais. Ara, pel que fa als personatges femenins fracassa estrepitosament.\nNota global: 6’9/10\nPublicat per Flors Enversa a 11:33\nEtiquetes: 1960's, 2-5 volums, Crítica Social, Drama, Ficció Històrica, Gekiga, Religió, Sanpei Shirato\nTítol original: Alpen Rose (アルペンローゼ)\nGèneres: Aventures, ficció històrica, romanç, drama, misteri\nNombre de volums: 9 (4 en una edició bunkō)\nEdicions fora del Japó: Itàlia (Alpen Rose, 8 volums), Indonèsia (Alpen Rose)\nFeia anys que volia llegir aquest manga i per fi ho he pogut fer. La primera portada em va encisar en el seu moment, però a dia d’avui ja no m’agrada tant. Els ulls no estan del tot ben posicionats. El vestit verd em continua tenint corpresa.\nAquesta obra comença poc abans que s’iniciï la Segona Guerra Mundial, a Suïssa. La Jeudi, trobada amnèsica als 6 anys, i el Lundi són dos joves de 13 i 14 anys, respectivament. Es corresponen romànticament. Malgrat tot, no ho tindran fàcil: els pares adoptius del Lundi (els seus oncles) els fotran entrebancs i hi haurà homes adults que s’obsessionin amb la Jeudi (i recordem que té 13 anys). Amb tothom en contra, decideixen cercar els pares biològics de la Jeudi i esbrinar si realment la van abandonar.\nLa història es divideix en dues parts: una primera part carregada de tòpics, però amb bon ritme i una segona part que no pinta res. Hi ha un punt del manga que, en arribar-hi, em vaig dir “Però com pot ser que encara em quedi més o menys la meitat?!” Tenint en compte que tot i que Rosa Alpina no és un producte excessivament famós, en el seu moment va tenir un anime amb la banda sonora del Joe Hisashi i els dissenys de l’Akemi Takada. Un mínim d’èxit havia d’ostentar. Així que la segona part no és més que un allargament innecessari. A efectes pràctics, una seqüela ficada amb calçador que no juga amb el factor nostàlgia.\nI és que tot i que la primera part era bastant previsible en molts aspectes, la vaig gaudir molt. Molt ben narrada, amb un tempo rodó (sempre s’està avançant en la trama). Ja tenia aleshores aspectes que em feien alçar la cella; trets que no m’empassava. La segona part tot ho empitjora: els personatges és tornen més plans, tot resulta més previsible, es potencien els rols de gènere i el ritme es fa menys àgil. Així i tot, l’autora fa encara alguna vinyeta digna d’emmarcar i es llueix amb el llenguatge del còmic.\nMalgrat que la història es desenvolupa durant la Segona Guerra Mundial, realment el tema es toca molt poc. Crec que hi té a veure el fet que l’autora pensés primer els personatges i la trama i després ja es decidís per l’època i el lloc. No sembla pas que a la Michiyo Akaishi li interessés especialment aquesta temàtica.\nEl dibuix podria passar perfectament pel d’una obra dels setanta (no així l’anime, car els dissenys de la Takada són ja rotundament vuitanters). Hi veig molta influència de la Yumiko Igarashi, però a la vegada conserva la identitat pròpia. I hi ha un personatge el disseny del qual està clarament influït per l’Oscar, de la Rosa de Versalles (Versailles no Bara, Riyoko Ikeda). Els traços de l’autora m’enamoren, tan tendres i treballats. I amb tantes flors i fruits diferents com a ornament.\nLa narració resulta una exquisitesa. La Michiyo Akaishi domina el llenguatge del còmic i fa ús d’un munt de composicions de pàgina diferents, així com de perspectives. Juga amb les vinyetes com vol i aquestes s’inclinen davant del seu talent.\nLa primera peculiaritat que salta a la vista de l’edició italiana és que en comptes de nou volums, en són vuit. Ni idea de com s’ho hauran fet per quadrar-los bé. L’únic que puc aportar és que la portada del novè volum japonès és inèdita a Itàlia. És de les que a mi m’agraden: petitones i sense luxes; barates. No duu sobrecobertes, però no em fa gran cosa (l’únic que em sap greu és que es perden els comentaris de l’autora fets als replecs interns, si és que n’hi ha). A la contraportada, en comptes d’haver-hi la portada amb el codi de barres (en moltes edicions italianes d’aquestes passava), hi ha un petit requadre amb un dels personatges i unes flors com a ornament. Al final del vuitè volum, hi ha uns comentaris de l’autora (de molt agrair), així com una galeria d’imatges.\nVols tenir els cabells com l’Oscar? Doncs no trepitgis una perruqueria en ta vida!\nHo recomano? Difícil pregunta. Direm que la primera part (que abraça fins a la meitat del cinquè volum italià i el segon volum de la reedició japonesa) sí, sempre i quan tinguis en compte que es tracta d’una obra sense pretensions a nivell argumental. El dibuix, la narració i la química entre els personatges valen prou la pena. Ara, no vagis amb la idea de trobar-te amb quelcom que retrati la Segona Guerra Mundial de manera acurada i documentada, perquè no és el cas.\nLa segona part no la puc recomanar. Tot i que té escenes aconseguides, es queda en una mala paròdia de la primera part.\nNota global: 7’8/10\nPublicat per Flors Enversa a 13:30\nEtiquetes: 1980's, 6-9 volums, Aventures, Drama, Ficció Històrica, Michiyo Akaishi, Misteri, Romanç, Shōjo\nUrotsukidōji em fa rajar sang pels ulls. A d'altra gent, pel nas. I em fa molt de fàstic tot plegat.\nAVÍS: Aquest text tracta temes molt escabrosos (agressions sexuals, desmembraments, etc) de manera reiterada. Si has passat una mala experiència i/o ets una persona molt sensible, potser serà millor que no el llegeixis. No hi haurà imatges d’això, però.\nAnem de mal en pitjor amb els mangakes convidats al Saló del Manga. El primer (Junji Itō) dóna un pèssim tractament als seus personatges femenins (amb els masculins tampoc és que s’hi llueixi, però estan un pèl millor). El segon (Toshio Maeda) és el precursor de les violacions de tentacles a dones amb el seu manga Urotsukidōji.\nAra, la gota que fa vessar el got és que Ficòmic li doni tractament d’obra mestra a Urotsukidōji:\nO sigui: m’estàs dient que mereix el qualificatiu d’“obra mestra” un manga que és conegut per una violència extrema a dones (tant física com sexual) i que està pensat perquè homes cisheterosexuals i, en menor mesura, homes cisbisexuals es deixin el penis en carn viva a base de palles. Ficòmic s’ha superat amb escreix. Ha aconseguit que encara hi senti més rebuig, cosa realment difícil. Però és que això és una enorme pixada a la cara de totes les dones.\nVal a dir que, mentre que som diverses les dones que declarem que no ens fa gràcia tant que el Maeda sigui convidat al Saló del Manga com que Ficòmic consideri Urotsukidōji una obra mestra, no he vist fer-ho a cap home. No només això, sinó que he vist celebrar-ho per part de diversos homes i, en canvi, no he vist cap dona que ho fes (com a molt, un RT de la notícia, sense expressar-ne l’opinió). No és casual; és sistèmic. Després, si valoro més l’opinió de les dones que la dels homes, que no us estranyi pas.\nA més, em sembla la mar de paradoxal que moltíssims dels homes que tant els plau Urotsukidōji posin el crit al cel amb el BL més bufó del món. Aquests mateixos, farien un rebombori enorme si aquesta mateixa violència fos dirigida envers homes cis per a plaer de dones.\nPer poder criticar Urotsukidōji amb coneixement de causa, vaig decidir-me a llegir-lo. Així a primer cop d’ull, vaig trobar el primer volum traduït al rus. Així que l’he “llegit” (no sé rus) sencer. Només el primer i n’he tingut prou i de sobres. L’he hagut de consumir esglaonadament perquè em feia massa fàstic. I s’ha confirmat tot prou. L’únic que no m’esperava és que també hi ha agressions sexuals a homes (però no tan quantioses ni tan bèsties com les efectuades a dones).\nAquí en faig una anàlisi no exhaustiva d’aquest primer volum. Aviso que la redacció aquest cop és molt pobra. En negreta les escenes més fastigoses.\n-Portada: Dues figures masculines nues en una mena de batalla espiritual.\n-Contraportada: Un tòtem i un paio amb un casc estrany.\n-Portada interior 1: Un paio muntant un dinosaure, estil Indiana Jones.\n-Portada interior 2: Dos pterodàctils trempats ataquen a una noia i un noi.\n-Portada interior 3: Dos monstres ataquen a un home vestit i tres monstres agredeixen sexualment a tres dones nues.\n-Primera escena: Una dona es veu una ampolla de llimonada, es comença a masturbar i se la fot per la vagina. A veure'm, com t'ho explico, Maeda?\nQuan et fots una ampolla pel cony, es fa el buit i no te la pots treure. En el millor dels casos, vas a l'hospital i te la treuen. En el pitjor, acabes al cementiri. Passant per totes els desagradabilíssims matisos intermitjos. Aquí un enllaç que parla per sobre del tema.\nA sobre és que l’ampolla és de llimonada i ni tan sols la dona la renta ni res. Allà, tal qual! L’àcid de la llimona (o succedani) li couria un munt i dubto que li generés cap mena de plaer. Per no parlar de les posteriors irritacions. El PH de la vagina és molt delicat.\nComencem forts. Se suposa que això hi ha homes cis a qui li fa trempar... doncs malament anem, idealitzant aquesta mena de pràctiques tan perilloses.\n-Segona escena: Un paio amb pèl d’eriçó (Eriçó) va caminant pel carrer i s'entrebanca amb un cotxet... amb la mala fortuna que l'empeny vers un camió en moviment. El camió esquiva el cotxet, però atropella la mare i fa un estropell molt gros. L’Eriçó agafa el nedó, que es posa a plorar. Immediatament, l’Eriçó llença el nadó al riu. Ve una ambulància i atén els ferits. L’Eriçó se’n va, feliç.\nEra necessària aquesta escena per a un manga de palles? Què aporta a la no-trama? Només la presentació de l’Eriçó, que es podria haver fet perfectament a la següent escena. I més tenint en compte que és un alumne de nova incorporació.\n-Tercera escena: L’Eriçó arriba a l’institut, on és nou. Només asseure’s, ja intenta lligar amb la companya del costat, l’Akemi. L’Eriçó diu quelcom i acte seguit fa un posat tot sinistre.\n-Quarta escena: A classe, a l’Akemi se li veuen les calces en col·locar-se bé les sabates. Un xaval (Gary Stu) se les queda mirant i l’Eriçó li ho recrimina. I sembla que així els dos nois es fan amics.\n-Cinquena escena: L’Eriçó i el Gary Stu espien l’Akemi i una professora que estan a la infermeria. La professora no és humana i, aprofitant-se de la confiança de l’Akemi, es val dels seus poders psíquics per destrossar-li la roba. L’Akemi es resisteix i suplica i la monstra (Monstra) l’agredeix sexualment sense compassió. L’Eriçó i el Gary Stu fan voyeurisme.\nUn tentacle surt de la boca de la Monstra, que ataca a l’Akemi, la immobilitza i la penetra vaginalment. El Gary Stu intenta intervenir, però l’Eriçó li ho impedeix. La noia panteixa. Sembla que ara potser gaudeix de la violació (tòpic dels hentais) i això em fa molt de fàstic. Diversos plans de la situació. Sembla que la noia té un orgasme i desitja que tot plegat es prolongui. Més fàstic. La Monstra està enrabiada i és violenta. I la penetra més amb el tentacle de la boca. L’Eriçó i el Gary Stu s’exalten i la Monstra sospita. La Monstra els llença amb telequinesi un portamines, unes tisores, un permanent i un llapis. L’Eriçó respon amb més telequinesi. La Monstra es desconcerta. Unes tisores li tallen una mica de cabells, però res més. Els objectes tornen a la normalitat. L’Akemi se sent perduda, com si no recordés el que ha passat.\n-Sisena escena: L’Eriçó i el Gary Stu comenten la jugada. El Gary Stu està esgarrifat. L’Eriçó està tranquil i content.\n-Setena escena: Casa de l’Akemi. L’Akemi es masturba fotent-se els dits per la vagina fent servir un mirall per veure’s bé el cony. Perquè clar, just després de què es violin i no recordis res, el que més et ve de gust fer és putinejar-te els genitals, com si no hagués passat res.\n-Vuitena escena: El Gary Stu passeja pel carrer agafant-se a la cartera-motxilla i un policia en sospita.\n-Novena escena: A classe (sembla que això de què mig institut quedés derruït és aigua passada). La Monstra assetja sexualment l’Akemi. L’Eriçó i el Gary Stu ho detecten i les segueixen a l’enfermeria. La Monstra penetra amb el tentacle bucal la vagina de l’Akemi, la qual gaudeix moltíssim. Fàstic, fàstic, fàstic. Al dia anterior ens mostren una violació bestial i avui relacions sexuals consentides entre les mateixes parts?! Quina merda és aquesta?! La Monstra deixa anar energia que traspassa la porta per on l’Eriçó i el Gary Stu espien. El vidre de la porta esclata. La paret rebenta. Caos. Una part de l’institut es comença a destrossar. L’Akemi està... desconcertada? L’Eriçó i el Gary Stu queden al descobert. L’Eriçó també té telequinesi, que resulta ser més poderosa que la de la Monstra... i l’amenaça. L’Eriçó comença a fer-li mal a l’Akemi i al Gary Stu. El Gary Stu cau per un “barranc” i és enterrat sota un munt de runa. L’Akemi està espantada. L’Eriçó, la mar de tranquil. La Monstra aprofita que aquest darrer s’ha confiat per agafar-lo pel coll amb el tentacle bucal. La Monstra perd l’aparença humana, es torna més gran, se li esquinça la roba i es converteix en una mena de llangardaix gegant. L’Eriçó deixa fora de combat el llangardaix i així recobra la calma i el control. El Gary Stu es destapa com si res de la runa. L’Akemi sobreviu.\n-Desena escena: La Monstra amb poca roba fa posturetes davant els tres joves i aquests marxen junts.\n-Onzena escena: La Monstra es troba a la mateixa cambra que l’Eriçó. Sembla que la dona se li insinua. L’Eriçó utilitza poders. Flashback de quan la Monstra abusà de l’Akemi. L’Eriçó té el control de la situació i li fa fer posturetes a la Monstra. Llavors es treu el penis dels pantalons. La Monstra s’espanta, ell somriu. Sembla que la Monstra no té alternativa a sotmetre’s als desitjos de l’Eriçó i això el fa feliç. El sexe com a arma de dominació, de poder. La Monstra li comença a fer una mamada i es posa a plorar.\nIncís: Hi ha penis a Urotsukidōji i això que en teoria els tentacles estaven per saltar-se la censura (encara que els penis estan dibuixats com una ombra negra, més aviat).\n-Dotzena escena: L’Akemi i el Gary Stu caminen junts pel carrer. El Gary Stu sembla preocupat per quelcom. L’Akemi se n’acomiada amb un petó a la galta. El Gary Stu és feliç.\n-Tretzena escena: Continuació de la violació de l’onzena escena. L’Eriçó ara li clava el penis a la vagina de la Monstra mentre li xucla un mugró. Sembla que ara la Monstra comença a gaudir. Fàstic in crescendo. De sobte es presenten a l’estança un home corpulent amb unes faccions molt particulars (Gripau) i una dona que em recorda a la Tomie. L’Eriçó i la Monstra se separen. El Gripau diu quelcom amb to amenaçador. La Monstra està espantada. El Gripau s’asseu, tranquil·lament. Ara és ell qui té la paella pel mànec. De sobte, de sota la gavardina del Gripau comença a sortir un tentacle. Un cop més, el sexe com a arma de dominació i subjugació. El Gripau continua parlant i, per ordre seva, l’Eriçó (relaxat) i la Monstra (disgustada) tornen a copular. Acte seguit, el Gripau els separa i agafa la Monstra pel darrere, en una acció possessiva i sexual. La Monstra es mostra clarament incòmoda, però al Gripau tant se li en fot i la grapeja ben grapejada. Fins i tot, li fot els dits per la vagina. Acte seguit, li clava el tentacle a la vagina. La Monstra fa un espasme d’aquests que fa que no es pugui saber si gemega de dolor o de plaer. El Gripau li fa una clau de judo, retira el tentacle i es veuen molts fluids. Acte seguit, se’l torna a clavar, amb molta violència. La Monstra fa una ganyota de dolor i sorpresa. Llavors l’Eriçó els interromp amb un crit, comença a fer màgia i es carrega el Gripau quan encara tenia el tentacle dins de la vagina de la Monstra. La Monstra està esgarrifada i amb sang que li ha salpicat. Al paio A se li’n fum tot. La Tomie a saber on està i què fa.\n-Catorzena escena: Carrer. Onirisme. El Gary Stu, estant vestit, és atacat per uns tentacles que li envolten les cames i que provenen d’un monstre (Rinoceront) que se les vol menjar. Acte seguit, el Gary Stu li arrenca el cap. Un altre monstre (Llangardaix) apareix, però el Gary Stu ja no té por perquè ara és Conan, el Bàrbar. Tot i que manté el control de la situació i somriu, el Gary Stu es desperta alterat i amarat de suor fred. Comprova que ha experimentat una pol·lució nocturna.\n-Quinzena escena: A classe. Sembla que el Gary Stu li explica a l’Eriçó el seu somni i, com de costum, ni s’immuta. Hi ha uns companys de classe sembla que riuen (d’ells?) i l’Eriçó s’indigna (sí que té sang a les venes, doncs; l’empatia ja és un altre tema). Sembla que hi ha un nou professor i les noies de la classe s’incomoden amb la seva presència. L’Akemi es dirigeix a l’Eriçó en veure que aquest està alterat. L’Eriçó fa cara d’estar-ho passant tan malament que ni tan sols sent les paraules de l’Akemi.\n-Setzena escena: El Gary Stu és a casa seva amb l’Akemi. Parlen. De cop, sembla que l’Akemi sembla que es troba bé i s’aixeca la faldilla, deixant al descobert l’entrecuixa (no duu calces). Li demana al noi que de tenir-hi relacions sexuals, el noi no vol i ella li fa xantatge emocional (plora... però només durant una vinyeta; les llàgrimes apareixen i desapareixen per art de màgia). Llavors ell cedeix i ella somriu, satisfeta. El Gary Stu li toca l’entrecuixa i es fan un petó.\nMentrestant, els monstres del malson del Gary Stu, espien des de la teulada. El Gary Stu i l’Akemi continuen per feina. Mentre l’Akemi li fa una fel·lació al Gary Stu, aquest veu com el Rinoceront fa una aparició per la finestra. Crida i l’Akemi també se n’adona. Els monstres entren a la cambra. El Gary Stu entra en estat de pànic. L’Akemi procura fer-li costat, tot i trobar-se visiblement espantada. El Gary Stu es mira l’escena des d’una distància de seguretat. El Rinoceront sembla transformar-se en un crit de poder. La paret de l’habitació es trenca per una banda. Sembla obra del Rinoceront. El Llangardaix dispara un raig que no sé què fa. La noia està horroritzada i l’habitació, mig en runes. Els braços del Llangardaix s’allarguen i van directes als pits i al cony de l’Akemi. El Gary Stu (encara vestit) se n’aparta, però el Rinoceront l’atrapa amb el seu tentacle. Mentre el noi està retingut pel Rinoceront, el Llangardaix abusa sexualment de l’Akemi. L’Eriçó està flotant per l’aire, al carrer, just al davant de la finestra de l’habitació i somriu de satisfacció. L’Akemi panteixa en una ambigüitat fastigosa que no se sap si és de dolor o de plaer. Quan les mans deixen de palpar-la, s’encongeix de por. Ara les mans van a pel seu coll, en un intent de matar-la. El Gary Stu plora i es desespera. El Rinoceront li encercla llavors el coll i fa també per escanyar-lo. Just aleshores sembla que ocorre un terratrèmol (provocat per l’Eriçó?). Els monstres fugen, però l’Eriçó els persegueix. L’Akemi i el Gary Stu, en la seva desorientació, comencen a calmar-se. L’Akemi es vesteix.\n-Dissetena escena: A classe. L’Akemi, coqueta, li envia una nota al Gary Stu. El Gary Stu somriu, complagut. L’Akemi, també. L’Eriçó, enmig dels dos, se sent incòmode. De sobte, a una companya se li abonyega la faldilla i sembla que a sota hi tingui un penis erecte. La cosa s’atura, però li ocorre a una altra companya, aquest cop més exagerat. El professor s’indigna.\n-Divuitena escena: a un... magatzem de l’escola? L’Eriçó parla amb quelcom que sembla un alien prototípic. Es veu a l’Eriçó disgustat... i colpeja l’alien perquè aquest vegi qui mana.\n-Dinovena escena: A classe. L’Eriçó porta l’alien dins de la dessuadora i no sembla que ningú se n’hagi adonat. L’Eriçó dispara rajos pels ulls, que van contra el Gary Stu, però finalment no hi impacten.\n-Vintena escena: Al gimnàs escolar, partit de bàsquet. L’as pica l’ullet a les seves fans i l’Eriçó en fa comentaris. L’as es llueix i l’Eriçó s’indigna. Un company cau de manera rara.\n-Vint-i-unena escena: un home (Fort) abusa sexualment d’una dona a un vestidor del gimnàs. L’home està content; la dona, incòmoda. De primer li toca el cony. Després li agafa el cap i se l’apropa al seu penis, obligant-la a fer-li una mamada. El Gary Stu, irromp en escena i li agafa por. Cau. El Fort li clava la llengua al braç i li fa ferida. La dona està sobresaltada.\n-Vint-i-dosena escena: Carrer de nit. Bar. El Fort i la dona d’abans s’ho fan davant del paio B (evidentment, la dona va perdent roba, però no el Fort). Entra l’Eriçó en escena, que ataca amb els seus rajos oculars a una dona que li reprèn que estigui per allà. Tant ella com l’altre queden posseïts mentalment.\n-Vint-i-tresena escena: Al carrer Gary Stu i el Fort discuteixen.\n-Vint-i-quatrena escena: Els posseïts al carrer duen armes blanques. L’Eriçó, assegut a l’aire, domina la situació. Els posseïts ataquen el Gary Stu i el Fort. L’alien es rebel·la contra l’Eriçó, que momentàniament perd el control. L’home posseït jau “inexplicablement” partit. La dona posseïa també està morta i se’n sexualitza el cadàver partit. El Fort en té el cap a les mans i el llença amb ràbia. El Gary Stu rau indefens al terra... i l’alien n’abusa sexualment refregant el seu petit membre contra la seva cama mentre absorbeix aire. Llavors l’Eriçó agafa l’alien i l’utilitza per a disparar-li un raig al Fort, el qual n’és afectat.\nLlavors l’alien i l’Eriçó se’n van volant a un lloc on hi ha una bola d’energia.\n-Vint-i-cinquena escena: Es fa de dia. Inexplicablement, el Gary Stu és a casa seva, sa i estalvi... però amb la samarreta ensangonada.\n-Vint-i-sisena escena: Una dona desperta el Fort, que també és a casa seva, i aquest li respon de males maneres. Sembla que el Fort se sorprèn perquè ara està musculat.\n-Vint-i-setena escena: Escola. El professor li pregunta quelcom a una alumna, a la qual se li marquen els mugrons. El Fort sent ràbia i s’imagina lligar-la i ficar-li pel cony un objecte fàl·lic (un cop més, el sexe presentat com a arma) i llavors li ve mal de cap.\n-Vint-i-vuitena escena: A la infermeria, la infermera li pren la temperatura al Fort i al·lucina amb com de musculat està. Llavors ell l’engrapa i li abaixa la samarreta de cop, deixant els pits al descobert. L’empeny i li arrenca les calces. El penis, erecte, li surt dels pantalons disparat. Li penetra el cony i sembla que a ella li agrada... però li fa sang. Argh!!! Això no és plaent; és dolorós i molt. L’Eriçó, feliç, i l’alien espien.\nFi del primer volum.\nEn definitiva: com a relat eròtic-pornogràfic, és una merda i un fàstic. Sexualitza la violació, l’extrema violència i les pràctiques sexuals perilloses. Es dóna un pèssim tractament a les dones, que són violades de manera sistemàtica. Per a mi, més que un còmic pornogràfic, és un còmic de terror. A més, té uns quants errors de guió (com això de què l’institut es reconstrueixi per art de màgia). Obra mestra... i un bé negre amb potes rosses!!!\nI “saltar-se la censura” mai serà prou excusa per totes aquestes barbaritats. Hi ha, a més, altres maneres de saltar-se la censura (amb metàfores, sil·luetes, ombres...), però sembla que les que més han triomfat són les més escabroses.\nAixí que Urotsukidōji d’obra mestra no en té res ni ho pretén: és un manga d’allò més vulgar que busca que es matin a palles els homes cis que senten atracció per les dones.\nPublicat per Flors Enversa a 14:02


02/03/2010 - Conferències Altaveu del 2 de marçBarcelona ConferÃ¨ncies Altaveu Â - Les religions de la Xina perMinkang Zhou, dins Â del cicle l'antropologia de les religions al carrer Sicilia, 321 Â Â - Pensament i cultura de l'islam per Victor PallejÃ dins...\n01/03/2010 - Ens calen nous lídersRafael RecolonsÂ Â Â Ens manca el record de grans lÃders, tan necessaris avui dia Â Ã‰s ben cert que el nostre paÃs estÃ passant per moments traumÃ tics i molt negatius. La desafecciÃ³ de la poblaciÃ³ Ã©s gran, Ã©s palesa la manca de...\n01/03/2010 - presentació del llibreGironaPresentaciÃ³ del llibre "El Rec d'Elna, mil anys de gestiÃ³ de l'aigua al RossellÃ³" Â a cÃ rrec de Joan LluÃs Mas, coordinador del llibre editat per l'entitat Terra dels avis. Lloc: FundaciÃ³ Valvi (Gran Via Jaume I, 42)...\n01/03/2010 - Conferències Altaveu de l'1 de marçBarcelona- El pensament als paÃ¯sos catalans durant l'Edat Mitjana, Â per Jordi Berrio,dins del cicle ExpansiÃ³ catalana a la MediterrÃ nia, carrer Mallorca 207, pral Â - La fuga de cervells africans per Natividad MaÃ±ana, dins del cicle...\n15/02/2010 - Dies i llengüesAlícia Fuentes-Calle Â Un dels elements de la pelÂ·lÃcula Avatar Ã©s la creaciÃ³ d'una llengua ad hoc per a un mÃ³n inventat. La llengua dels na'vi, fabricada pel lingÃ¼ista Paul Frommer, de la Universitat de Carolina del Sud, ja tÃ© una comunitat...\n01/02/2010 - La Carta de la TerraDANIEL TURON Â Â La Carta de la Terra Ã©s una declaraciÃ³ internacional que va ser promoguda per l'ONU i aprovada per la Unesco l'any 2003, com a un instrument de la dÃ¨cada d'educaciÃ³ per la sostenibilitat. Va ser el resultat d'un...\n04/01/2010 - L'educació, dins l'àmbit de l'ensenyamentJOAN OBRADORS Â Â Fins i tot el viatge mÃ©s llunyÃ comenÃ§a en el primer pas. L'educaciÃ³, dins l'Ã mbit de l'ensenyament, segons el criteri de la Unesco, Ã©s el repte de formar persones en una engrescadora, innovadora i desitjada...\n21/12/2009 - Tres reptes de la cultura en el nostre tempsMIQUEL-LLUIS MUNTANÉ Â Â Des dels orÃgens, les associacions Unesco s'han proposat difondre la cultura. Aquest Ã©s l'esperit que en va inspirar la fundaciÃ³, perÃ² avui aquesta tasca s'ha de centrar en tres aspectes fonamentals: un dels...\n07/12/2009 - Nous Drets Humans?JOAN SURROCAÂ Â Â El desembre de l'any 1948 fou aprovada la DeclaraciÃ³ Universal dels Drets Humans, el fet mÃ©s lluminÃ³s del segle XX. AixÃ ho penso i ho he manifestat diverses vegades, malgrat totes les seves insuficiÃ¨ncies....\n23/11/2009 - Els camins de ronda de la Costa BravaJOSEP GRANÉS Â Â El 12 de setembre de l'any passat es va iniciar la celebraciÃ³ del centenari del bateig de la Costa Brava i quÃ¨ mÃ©s bÃ© per commemorar-ho que poder passejar pels camins de ronda per conÃ¨ixer la nostra costa, plena...\nVeient del 1811 al 1820 (de 1844 activitats)\n« Anterior12...180181182183184185Próxima »


Greenvia Building: un referent en sostenibilitat al mercat d’oficines de Barcelona - Forcadell\nGreenvia Building: un referent en sostenibilitat al mercat d’oficines de Barcelona\nSi has entrat a Barcelona per la Gran Via de l’Hospitalet, és possible que des del teu vehicle hagis vist la construcció d’un nou projecte anomenat Greenvia. És un edifici d’oficines d’última generació situat en una ubicació estratègica, pensat des de la seva conceptualització en potenciar el benestar i la productivitat dels empleats.\nLa seva façana maximitza l'entrada de llum natural i compta amb un gran lobby de quàdruple altura per a donar la benvinguda a visitants i treballadors. Però sens dubte, la joia de la corona és la seva terrassa de 4000m2 enfocada a la desconnexió, a la relaxació, a la pràctica d'esport o a l'organització d'esdeveniments a l'aire lliure. Un espai pensat per a alguna cosa més que anar a treballar. Un punt de trobada on compartir experiències i sinèrgies entre equips.\nEl verd predomina en tot l'edifici en diversos tipus de jardins. Es barregen els espais d'oficina amb els de vegetació, proporcionant a tots els llocs de treball vistes, llum natural i contacte amb la naturalesa, generant així un ambient de treball excepcional.\nL'oficina és àmplia, saludable i lliure de columnes, la qual cosa permet configurar el lloc de moltes formes diferents, adaptant-se al gust de l'arrendador. Hi ha una gran planta principal de 3.890m2 i una planta superior de 2.462m2. Tanmateix, hi ha sortides directes a la terrassa i a 2 singulars patis enjardinats.\nSostenibilitat, salut i benestar\nL'edifici Greenvia compte amb la pre-certificació LEED GOLD i WELL GOLD. La primera és uns dels estàndards més prestigiosos per a edificis sostenibles, mentre que la segona, valora l'arquitectura en relació al benestar i a la salut de les persones.\nLes instal·lacions estan pensades per a ser més eficients i provocar el menor impacte mediambiental en totes les seves fases de vida, fins i tot, en el procés de construcció de l'estructura. Aquesta particularitat fa més saludables i més productius els espais de treball. L'augment de benestar en el lloc de treball afavoreix a la productivitat de les persones, a l'augment de satisfacció i la felicitat en el treball.\nLa micromobilitat és un altre dels punts clau en el disseny de Greenvia Building. Compta amb aparcaments de bicicletes, aparcament i càrrega de patinets elèctrics, vestuaris i dutxes per als empleats. L'objectiu està en promoure, també, una forma de transport sostenible que sigui respectuosa amb el medi ambient. El complex està integrat, a més a més, en la xarxa de transport públic, gaudint d'una excel·lent connectivitat amb Bus, Metro, Ferrocarrils i Rodalies de RENFE a molt pocs minuts caminant.


Qui són les i els mentors del Programa 5UCV Mentoring 2020\nÚltima modificació: 04/11/2020 | Font: Càtedra INCREA\nCompta amb una trajectòria formativa, gerencial i empresarial de més de 30 anys, sobretot en el sector de la Fusta i del Moble. Sempre ha col·laborat com a formador i mentor en programes de formació encaminats a la inserció laboral i la millora de les condicions econòmiques. És president de l'associació Acciona't, l'objectiu principal de la qual és la localització d'oportunitats i col·laborar en el desenvolupament personal, professional i empresarial des del suport i el treball. A més, col·labora i participa en diferents organismes comarcals i regionals els objectius dels quals són el suport a l'ocupació, l'activació econòmica, la promoció empresarial i social, així com el suport a l'emprenedoria.\nMª Teresa Muñoz\nFormada en diferents disciplines com a Creativitat, Innovació, Vigilància Tecnològica, Service Design o Mitjà social és sòcia directora de la consultora d'innovació Capital Intel·lectual Creatiu, especialitzada en obtenció de finançament, innovació estratègica i màrqueting de la innovació.Llicenciada en ADEM, Màster en Distribució i Curs Superior en Gestió del Disseny i la Innovació, posseeix una àmplia trajectòria professional en l'àmbit de l'emprenedoria i desenvolupament de negoci en sectors industrials, tecnològics i tradicionals. A més, actualment combina la direcció de ZINC Innovació amb la docència en el departament d'Administració d'Empreses i Màrqueting - Organització d'Empreses de la Universitat Jaume I.\nPsicòleg col·legiat CV15156 amb estudis reglats i experiència en psicologia, administració i finances. Formació professional desenvolupada en l'equip d'investigació WANT-Prevenció Psicosocial i Organitzacions Saludables de la Universitat Jaume I. Mentor i col·laborador de projectes d'emprenedoria social i programes com l'EDUSI EMPRENEDORS de l'Ajuntament de Torrent i programa Mentoring 5UCV. President de POSITIVAT-Associació Nacional de Psicologia Positiva. Actualment com a tècnic coordinador del programa Vives Emprende Juvenil #GeneraciónIN de la Fundació Acció Contra la Fam en la Comunitat Valenciana.\nHa dedicat la major part de la seua vida professional al desenvolupament de negocis, tant en entitats privades com freelance, creant, desenvolupant i dirigint grups d'empresaris a Castelló i València. Actualment dins de la Consultoria d'estratègia i operacions Mr. Alf s'encarrega de l'Assessoria d'Innovació i d'Innovació en Valor, Generació de nous models de negoci i Consultoria Estratègica.\nHa dedicat la major part de la seua vida professional a la innovació, des de diferents entitats, tant públiques com privades, inicialment en llocs tècnics i posteriorment, en llocs de direcció. És llicenciada en ADE per la Universitat Jaume I i Màster Degree en Inglés i Comerç Internacional per la mateixa universitat. Actualment forma part de l'equip d'Alcaldia de l'Ajuntament de Vila-real i és docent en el departament d'Administració d'Empreses i Màrqueting - Organització d'Empreses de la Universitat Jaume I. Fins al 2017 va dirigir i va gestionar projectes d'Innovació, Socials i Empresarials amb la fundació Globalis.


Comfort Suites Idabel (OK) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nComfort Suites400 SE Lincoln Blvd., Idabel , Idabel (OK), Estats Units, 74745 - Veure al mapaExcel·lent8,6Basada en26comentarisComfort SuitesVeure més fotosVestíbulVeure més fotosVeure totes les 20 fotosVeure al mapaParticularitats que li encantaranbanyascensoraparcament de cotxesentrada/sortida [exprés]\nSobre l'allotjamentDescripcióAl visitar Idabel (OK), vosté es sentirà com a casa a Comfort Suites, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Choice Hotels és ben reconeguda per la seva qualitat de serveis i el seu personal amable, i Comfort Suites compleix amb aquesta expectativa. Per a la comoditat i comfort dels seus clients, l'hotel ofereix recepció 24 hores, express check-in/check-out, Zones públiques amb Wi-Fi, aparcament de cotxes, instal·lacions per a reunions i banquets . L'ambient de Comfort Suites es reflexa en cada habitació. televisió de pantalla plana, aire condicionat, calefacció, servei de despertador, escriptori són només algunes de les comoditats a la vostra disposició. L'hotel ofereix instal.lacions fantàstiques, incloses bany, centre esportiu, camp de golf (a 3 km), piscina exterior, per ajudar-vos a relaxar després d'un carregat dia a la ciutat. Comfort Suites és un lloc ideal d'estada pels viatgers que busquin encant, comfort i facilitat a Idabel (OK).Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sebanycentre esportiupiscina [exterior]Àpats, begudes i refrigerimàquina venedora Serveis i comoditatscaixa fortazona de fumadors Esports de terracamp de golf (a 3 km) Accésascensorrecepció [24 hores] entrada/sortida [exprés]s'admeten animals de companyia Disponible a totes les habitacionsconnexió a internet (cortesia)forn microones empolles d'aigua de cortesianevera Idiomes ParlatsAnglès Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 12 any [inclosos]Gratuït si s'usen els llits existents.Els hostes de 13 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nAllotjaments a Idabel (OK)


Rato demana a l'Audiència Nacional la suspensió temporal del seu ingrés a la presó\nL'expresident de Bankia, condemnat pel cas de les targetes 'black', prepara un recurs d'empara al TC\n2 min. Madrid 22/10/2018 17:57\n651x366 Rato arribant a una de les sessions del judici a San Fernando de Henares / SUSANA VERA / REUTERS Rato arribant a una de les sessions del judici a San Fernando de Henares / SUSANA VERA / REUTERS\nL'expresident de Bankia, Rodrigo Rato, intenta exhaurir la via judicial per no haver d'ingressar a la presó. Rato, exvicepresident del govern del PP, ha sol·licitat aquest dilluns a la sala d'executòries de l'Audiència Nacional que suspengui temporalment la seva entrada a la presó mentre prepara un recurs d'empara davant el Tribunal Constitucional.\nRato, condemnat a quatre anys i mig de presó per un delicte continuat d'apropiació indeguda en l'escàndol de les targetes 'black', ha d'entrar a la presó com a màxim aquest dijous, 25 d'octubre, després que el Tribunal Suprem ratifiqués la sentència el 3 d'octubre. Tant Rato com altres condemnats pel mateix cas han presentat diferents escrits al TC per intentar ajornar la seva entrada a la presó.\nLa sala d'executòries haurà de traslladar el recurs d'empara a la Fiscalia Anticorrupció, que haurà d'emetre un informe a favor o en contra de les demandes de suspensió d'execució de la condemna. Qui haurà de prendre la decisió final és el mateix tribunal de l'Audiència Nacional que va condemnar Rato, tot i que és poc probable que accedeixi a la seva petició. En primer lloc perquè els terminis són molt ajustats i en segon lloc perquè, segons apunten fonts j urídiques, és molt difícil que s'atorgui en aquests casos, perquè es tracta d'una pena per un sol delicte.


Parc del Montnegre | Diari Maresme\nPineda: Nova senyalització a la Vall de la riera\nPer Redacció , a Portada 22 d'oct. de 2011\nDarrerament, i amb la col·laboració del Parc del Montnegre Corredor, s’ha començat a senyalitzar l’itinerari proposat per la Plataforma Salvem la Vall de la Riera de Pineda al mateix parc. Aquesta iniciativa té com objectiu difondre el valor paisatgístic i patrimonial d’aquest espai que vertebra la riera pinedenca, amb els seus nombrosos punts d’interès.\nItinerari dels ocells del Montnegre\nEl Centre d’informació d’Hortsavinyà ha organitzat per al proper mes de març un itinerari per als infants i adults on es donaran a conèixer els ocells més comuns al Parc del Montnegre. En aquesta jornada lúdica i participativa que tindrà lloc el proper 27 de març, d’11 a 14 h., les persones participants podran aprendre […]


La Biblioteca Antoni Comas celebra el 6è aniversari\nLa Biblioteca Antoni Comas celebra el 6è aniversari el diumenge 3 de febrer i com ja és habitual obsequiarà els seus usuaris amb la “Llibreta de la Biblioteca” que conté el text guanyador del V Concurs de Microrelats.\nPer celebrar l’efemèride s’organitzaran diverses activitats especials per a tots els públics durant el mes de febrer com ara l’hora del conte especial dimecres 6 amb la Cia. NS Dansa, que a través d’un espectacle visual de petit format en el qual intervenen diverses disciplines com són el teatre de text, les danses del món i els titelles, explicaran una història que narra el valor que hem de tenir tots davant d'una situació nova i de canvi, la superació de les pors personals i les ganes de posar punt final a una exclusió social per pensar de forma diferent als altres.\nEl 8 de febrer es durà a terme un esdeveniment sobre la saga Harry Potter a la sala d’actes, amb un concurs en el qual quatre equips de joves lectors hauran de demostrar els seus coneixements sobre el món màgic. El dimarts 12 de febrer el públic adult té una cita amb la Laura Pinyol, autora del llibre “El risc més gran”. El 15 de febrer es farà un laboratori de lectura on els infants a partir de 9 anys tindran l’oportunitat d’observar, descriure i classificar un gran nombre d’animals i plantes ben singulars, tot descobrint la màgia dels llibres.\nPer celebrar l’efemèride s’obsequiarà als usuaris amb la “Llibreta de la Biblioteca”, que conté el text guanyador del V Concurs de Microrelats, escrit per David Bassas Pérez i il·lustrat per Manel Morral.\nAmb motiu de l’aniversari també es podrà visitar a la biblioteca l’exposició d’aquarel·les de petit format de l’il·lustrador de la llibreta, Manel Morral, que recull obres que neixen de les seves dues aficions: dibuixar i caminar. A més a més la biblioteca acollirà algunes de les activitats organitzades amb motiu de la celebració a la ciutat del Dia Internacional de les Llengües maternes.\nDurant el 2018 la biblioteca Antoni Comas ha mantingut una proposta àmplia i variada de programació per a tots els públics. Entre altres, cal destacar la realització de la tercera edició del projecte de foment a la lectura “Viatge al Món de la Imaginació”, que s’ha consolidat com a activitat de lectura imprescindible durant l’estiu, o la posada en marxa del club de lectura per a joves “La Porta Màgica”, que a banda d’oferir un espai per compartir i intercanviar opinions sobre la lectura, pretén oferir als joves experiències originals i diferents al voltant del món dels llibres.\nAmb motiu de l’aniversari, la biblioteca Antoni Comas ha realitzat el V concurs de microrelats amb l’objectiu de fomentar, mitjançant una proposta de creació literària, els valors, els espais, les activitats i els serveis que tenen lloc a la biblioteca.\nDavid Bassas Pérez ha estat el guanyador amb el relat “De bous a llibres”, que reflecteix el passat i el present de l’edifici del modernisme industrial que ara acull la biblioteca.\nManel Morral ha il·lustrat la llibreta i els usuaris de la biblioteca que ho sol·licitin la rebran d’obsequi fins a exhaurir existències.\nXarxa de Biblioteques de Mataró\nCoincidint amb l’aniversari de la Biblioteca, se celebra el 6è aniversari de la posada en marxa de la Xarxa de Biblioteques de Mataró. Durant l’any 2018, la, conformada per la Biblioteca Pompeu Fabra i la Biblioteca Antoni Comas, ha realitzat més de 400 activitats amb una assistència de prop de 16.500 persones assistents. Ha rebut 351.923 visites i s’han realitzat 262.419 préstecs dels més de 150.000 documents que té actualment.\nData publicació: 30.01.2019


Villa in Stigliano Sovicille Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla in Stigliano-, Sovicille, Sovicille, Itàlia, 0 - Veure al mapaVilla in StiglianoVeure més fotosVeure més fotosVeure totes les 24 fotos\nPer als viatgers què vulguin captar les imatges i els sons de Rosia, Villa in Stigliano és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Villa in Stigliano, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb piscina privada, balcó/terrassa, aparell de televisió, TV satèl•lit/cable, reproductor de DVD/CD a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Sigui quin sigui el motiu del seu viatge, Villa in Stigliano és una selecció idònia per a la vostra estada a Rosia.\nCal abonar l’import total de la reserva abans de l’arribada. Travelopo t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 350 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Les despeses de l'electricitat no estan incloses en el preu i caldrà abonar-les el dia sortida en funció del consum del client.


Notícia: La Loteria de Nadal torna a tocar a Blanes\nLa Loteria de Nadal torna a tocar a Blanes\nNoticia publicada a la web el 12/22/2015 12:37:00 PM\nPer segon any consecutiu, l’Administració de Loteria de Mas Enlaire ha repartit sort: 10 dècims del 5è Premi i 800 dècims d’un número amb la terminació del 2on Premi\nPer segon any consecutiu, el més popular dels sortejos que hi ha al llarg de l’any, la Loteria de Nadal, ha tornat a passar per Blanes. Ho ha fet a través del mateix local que al 2014, i aquesta vegada de manera encara més significativa que l’any passat. Més concretament, s’han venut 10 dècims del 5è Premi, el 00943. Això significa que, per cada dècim, l’afortunat o afortunada propietària rebrà 6.000 € de premi.\nS’han venut de nou a l’Administració de Loteria Nº3 de Blanes, la que hi ha al costat del Mercat d’Abastaments, al barri de Mas Enlaire. Segons el seu responsable, Josep Lluís Huélamo, ha estat força repartit, ja que els 10 dècims es van subministrar a través de la finestreta del local a diversos clients. La sort, però, encara ha estat més repartida amb un altre premi venut en aquest mateix local.\nJosep Lluís Huélamo, responsable de l'Administració de\nLoteria Nº 3 de Blanes\nEs tracta del 21.875 que, al tenir la terminació dels dos darrers números igual que el 2on Premi de la Loteria de Nadal, significa que el propietari o propietària cobrarà 100 € per dècim. En total, s’han venut en aquesta Administració de Loteria 800 dècims del 21.875, per la qual cosa pugen a 80.000 € els diners que s’han repartit.\nSegons Josep Lluís Huélamo, entre els clients habituals que sap que li han comprat aquest número s’hi troba la Policia Local de Blanes, que ha venut aquests dècims entre els agents, oficials, amics i familiars d’aquest cos de seguretat. També s’ha venut a l’empresa Aigües de Blanes, així com a la Pastisseria Núria.\nUna Administració de Loteria amb sort\nL’any passat aquesta mateixa administració de loteria ja va vendre un dels dècims del 4rt Premi, que corresponia al número 07617, premiat amb 20.000 €. El responsable de l’Administració Nº3 de Loteria de Blanes explicava avui al matí que, si bé amb anterioritat ja havia tingut l’ocasió de vendre altres números de loteria i altres tipus de sortejos que també es venen aquí amb premis destacats, fins l’any passat mai no li havia passat amb la més mítica de les loteries, la de Nadal.\nHuélamo, atenent un dels nombrosos mitjans que l'han\nentrevistat en motiu de la Loteria de Nadal\nSegons Josep Lluís Huélamo, de cara al sorteig de la Loteria de Nadal d’aquest 2015 ha registrat un augment de vendes d’entre un 20% i un 30% més que l’any anterior. De fet, tal i com ha puntualitzat el responsable del local, amb la venda de dècims del Sorteig del Nen d’aquest 2015 ja es notar un augment de les vendes respecte al 2014. Això espera que els consolidi com a referent a Catalunya, al ser una de les administracions on la sort sembla que hi té més tirada.


Aquest dissabte es presenta al públic la Marca 'Producte d’Arenys' | Ràdio Arenys 91.2FM\nEconomia Promoció Econòmica Dimecres 8 de març del 2017\nAquest dissabte es presenta al públic la Marca 'Producte d’Arenys'\nLa marca es va presentar fa 15 dies (foto: Ajuntament)\nEl 2 d’abril arriba una nova edició …\nLa sala de plens acull la lectura del …\nSerà amb una taula rodona per debatre de la situació de la pagesia així com un sopar popular a la Sala Polivalent del Calisay a partir de les 9 del vespre. Qui vulgui assistir al sopar cal comprar el tiquet de manera anticipada en diversos comerços d’Arenys de Mar a un preu de 12 euros.\nEl Calisay és l’indret escollit per la presentació a la ciutadania de la nova marca d’arenys, una marca que neix per donar valor als productes de proximitat dels dos Arenys i té com a finalitat fomentar els productes d’origen de qualitat generant una major activitat dins el sector. Es donarà a conèixer a través d’una taula rodona amb diversos ponents així com una conferència a càrrec de Pep Riera, fundador del sindicat Unió de Pagesos.\nTot seguit, serà el torn del sopar popular amb productes conreats pels pagesos d’Arenys o servits per comerços dels dos Arenys. Per tant, el menú serà un pica-pica de xips de verdures i un remant de pèsols i alls tendres, el plat principal serà a base de xai, botifarra, cabrit, carxofa i patates al caliu i de postres hi haurà mató amb melmelada de maduixes. El sopar està limitat a 150 comensals, motiu pel qual es recomana adquirir el tiquet prèviament.\nQui vulgui assistir al sopar pot comprar el tiquet a un preu de 12 euros en diversos comerços dels dos Arenys. A Arenys de Mar es pot comprar a la parada Valentí Vilanova del Mercat Municipal, a Can Floris i al Rebost del Somiatruites. A Arenys de Munt, es podran adquirir a Fruits Arenys i Can Puig.


Preguntem al Ple sobre la gestió dels esdeveniments de dissabte 2 de juny - Mataró\nPreguntem al Ple sobre la gestió dels esdeveniments de dissabte 2 de juny\nDilluns, 4.6.2018 19:15h\nL’Ajuntament va reunir els portaveus dels Grups Municipals en una Junta extraordinària per explicar el recorregut que s’havia acordat entre Ajuntament, Policia Local i Mossos a la darrera Junta de Seguretat, celebrada el divendres 25 de maig.\nMalgrat el temps transcorregut entre la Junta de Seguretat i el dia de la manifestació, hem estat informats per part dels interessats que no es va emetre cap tipus d’informació del recorregut acordat ni tampoc de l’obligatorietat de tancar els establiments comercials pels carrers on transcorria la manifestació.\nA ningú se li escapa que es tractava del primer dissabte del mes de juny, el dia de major venda i que això, sens dubte, ha perjudicat el teixit comercial de tota aquesta àrea de la ciutat.\nPer això, el grup municipal d’ERC-MES presentem les següents preguntes:\n- Per quin motiu no es va informar degudament els comerciants del recorregut de la manifestació ni dels talls de carrers?\n- Per quin motiu no es va informar degudament els comerciants que no podrien obrir les botigues al llarg del recorregut ?\n- Sabem que les autoritzacions d’aquest tipus d’esdeveniments són atorgades pel Dept. d’Interior, però també que Govern Municipal i Policia Local poden proposar, a través de la Direcció General d’Administració de Seguretat, la modificació de la data, lloc, durada o itinerari. Per quin motiu no es va suggerir la possibilitat de canviar la data a un diumenge, per exemple?


Altres activitats - Vila-seca música\nEnsenyaments que s’hi imparteixen\nAccés a l'Escola de Música i Matrícula\nAgrupacions musicals pedagògiques\nPrograma del Grau Professional\nQuadre d'assignatures per àrees i càrrega lectiva\nAccés al Conservatori de Música i Matrícula\nAgrupacions Musicals Conservatori\nMatrícula i Preinscripcions\nEl Patronat - Història\nProfessorat i P.A.S.\nProgramació Auditori Josep Carreras\nLa Trobada d’Orquestres de Nivell Elemental és una activitat en què Vila-seca acull joves músics integrants d’orquestres de centres docents d’arreu de les comarques tarragonines i de Catalunya. Els participants assagen i preparen obres de conjunt amb alumnes d’altres indrets, la qual cosa facilita l’intercanvi d’experiències musicals i d’amistat. Al final de la trobada es fa un concert on les diferents agrupacions mostren el treball de cada orquestra i el que han realitzat en conjunt.\nLa Trobada de Cors d’Escoles de Música de Nivell Elemental és una trobada anual en què alumnes de nivell elemental de diverses Escoles de Música d’arreu de les comarques tarragonines i de Catalunya es troben per cantar conjuntament. Es duu a terme un treball amb repertori comú i, en finalitzar la trobada, cada cor participa en un concert on cada cor interpreta peces corals que ha preparat prèviament i altres que interpreten conjuntament amb els altres cors de la trobada.\nEl Patronat Municipal de Música és l'organisme autònom municipal que té encomanat el desenvolupament de les activitats musicals al municipi en els àmbits de la formació musical\nAv. de la Generalitat, 27 43480 VILA-SECA (Tarragona)\n+977 39 23 68


Cap de setmana de consultes\nD'aquí a poc més de 48 hores sabrem els resultats de les 170 consultes per la independència de Catalunya.\nDesprés d'haver viscut el 13 de setembre a Arenys de Munt i esperant el 25 d'abril a Barcelona, ens plantegem on podem viure aquests moments històrics pel nostre país. Tenim 170 opcions!\nSigui com sigui, diumenge al vespre estarem molt pendents de vilaweb i la publicació dels resultats, atès que altres mitjans del país semblen més interessats en altres qüestions. Aquest matí per exemple, als matins de TV3 sembla ser que han deixat de banda el tema de les consultes perquè l'actualitat manava parlar del cas Millet. Sembla la mateixa tàctica d'alguns dirigents socialistes que preguntats sobre el seu interès sobre el procés, addueixen que estan ocupats aquell dia. Ja s'ho trobaran...\nMentrestant, la consulta virtual que s'ha organitzat al facebook dona uns resultats aclaparadors:\nI així anar fent, fins que poguem consultar altres temes, democràticament, normalment, i en català.\nPublicat per Jordi a 17:37 0 comentaris\nVisita ornitològica als Aiguamolls de l'Empordà\nDilluns 7 de desembre vaig passar el dia amb en Toni als Aiguamolls de l'Empordà, per veure ocells.\nVam identificar fins a 39 espècies diferents, tot i que van quedar per resoldre algun que altre passeriforme o fringíl·lid que es va creuar pel davant i no poguérem reconèixer. D'entre totes elles, van destacar les fredelugues, els collverds i els xarxets pel nombre (alguns centenars), però sobretot alguns bimbos que ens vam poder apuntar: el xatrac becllarg, el còlit ros i el picot garser petit :)\nMés informació al nostre humil bloc ornitològic: fem volar coloms\nfoto: Xatrac becllarg, de Peter Wallack (Creative Commons)\nPublicat per Jordi a 23:23 0 comentaris\nIndependència: opció majoritària\nJa la tenim aquí, ajustada, però molt abans del previst: la primera enquesta que senyala que la opció independentista és majoritària a Catalunya!\nL'enquesta l'ha presentada la Universitat Oberta de Catalunya i s'ha fet pública a través d'aquest article al diari AVUI. Segons aquest estudi demoscòpic, el 50,3% dels catalans votarien SÍ en un referèndum sobre la independència de Catalunya.\nEl resultat és ajustat, fet poc sorprenent tractant-se del primer sondeig que dona com a majoritària aquesta opció. El més sorprenent és que els resultats s'hagin capgirat tan ràpidament. La independència de Catalunya és qüestió de temps (i esforços), però aquestes darreres setmanes estem vivint una fase del procés realment engrescadora.\nAl meu entendre, el camí cap a la independència es farà amb passes endavant i passes enrere, la suma dels quals, en portarà indefectiblement a la llibertat. Ha estat així durant els darrers anys, per exemple amb l'estatut: primer l'aprovem amb el consens de tots els partits catalans del Parlament (gran pas endavant) i ens el retallen a Madrid (pas enrere que al mateix temps desperta algunes consciències).\nI així anem fent lentament fins la tardor d'enguany. A Arenys de Munt tenen la "gosadia" d'organitzar la primera consulta sobre la independència: pas endavant. Espanya tracta d'impedir-ho, fins i tot emprant quatre feixistes dels d'abans, i fracassa: pas endavant. Els resultats, de la consulta i del civisme exhibit, són aclaparadors: pas endavant. S'organitzen consultes a tot el país pel proper 13 de desembre: pas endavant. S'anuncien més consultes pel febrer i encara més per l'abril: pas endavant.\nI mentrestant, Espanya tracta de fer-nos fer un pas enrere, minant la moral del país. Per això fa aflorar casos de corrupció al si de simbòliques institucions del país, com el Palau de la Música i l'Orfeó Català, o d'ajuntaments importants com el de Santa Coloma de Gramenet o membres de l'antic govern de la Generalitat (Alavedra i Prenafeta).\nLa imatge de corrupció generalitzada sembla estendre's sobre el país quan la justícia espanyola (oxímoron?) comet l'error d'exhibir públicament dos antics governants, elegits democràticament, d'edat relativament avançada, retirats de l'activitat política, presumptes delinqüents, com no es tracta ni tan sols els implicats en els crims més infectes que hom pot imaginar.\nLa reacció passa de l'habitual auto odi a la repulsa davant de la vexació de personatges, possiblement culpables, però al mateix temps, propers i injustament tractats per la justícia (paradoxa).\nEl que havia de convertir-se en un pas enrere, s'acaba convertint en un nou pas endavant, perquè per primera vegada en molt de temps, un atac de Madrid a la nostra autoestima és repel·lida.\nLa situació es torna tan desesperada que alguns sectors catalans que se senten còmodes en l'espanyolitat provoquen que dotze diaris catalans publiquin un editorial conjunt defensant l'estatut d'autonomia davant la previsible nova retallada que patirà.\nNovament Espanya torna a equivocar-se atacant de forma verbalment agressiva aquesta cívica iniciativa. Alguns editorials com el de l'ABC consideren intolerable aquesta pressió al tribunal constitucional, poc abans que emeti la sentència sobre un estatut inconstitucional (notis que l'ABC ja ha emès el seu veredicte sobre l'afer, però això no és pressionar, evidentment!).\nEl que no han copsat els espanyols és que els editors de la Vanguardia i el Periódico pretenen salvar els mobles i enfocar el debat sobre l'estatut, quan aquest és un tema aviat superat a Catalunya, on el debat gira ara al voltant de la nostra Constitució i no d'aquell estatut malmès.\nAl mateix temps, s'escolten veus que denuncien la reacció visceral (literalment, originada a les vísceres) espanyola, i treuen importància a l'editorial conjunt, argumentant que arriba tard i s'equivoca en l'enfocament del problema.\nUn altre fracàs de passa enrere, un altre pas endavant.\nI ja en van uns quants de seguits aquesta tardor. Tocarà tard o d'hora una lleugera reculada, però no serà més que l'anunci del proper pas endavant. S'acosta el dia, es nota, es sent...\nPublicat per Jordi a 0:12 0 comentaris\nCurs de Planificació i gestió de projectes\nDimecres vaig acabat el curs "Planificació i gestió de projectes" que estava cursant les darreres setmanes.\nLa organització dels curs era a càrrec del Col·legi de politòlegs i sociòlegs de Catalunya (envejo el gremi que compta amb un col·legi nacional propi).\nDe la docència se n'ha fet càrrec en Marc Ambit que ha resultat ser un excel·lent professor, dinàmic, entusiasta i bon coneixedor de la matèria. Recomano el seu bloc sobre la matèria impartida, tot i que encara és més recomanable l'assistència al seu curs. Mostra de la seva implicació amb els seus alumnes és que ha penjat un post sobre el nostre grup, amb fotos incloses.\nLa temàtica del curs la descriu prou bé el seu títol (una agradable sorpresa!), però s'ha concretat sobretot en l'estudi de diferents conceptes primers i eines metodològiques i informàtiques després.\nDurant la primera meitat del curs hem tractat qüestions com la definició d'un projecte, el treball en equip, el lideratge, la comunicació, el DAFO, l'enfocament del marc lògic, l'anàlisi de participació, l'arbre de problemes, l'anàlisi d'alternatives, la matriu de planificació i els indicadors. Pot semblar molt complexe, però ben explicat, no només sembla útil i aplicable, sinó que a més és interessant! I més si s'il·lustren algunes idees amb escenes de Seven brides for seven brothers i la magnífica escena de Witness musicalment acompanyada per l'obra mestra de Maurice Jarre Building the barn.\nLa segona part del curs l'hem dedicada a conèixer millor una eina informàtica de gestió de projectes (sí, el MS Project, cal fer-ne propaganda?) i a rel d'això hem treballat conceptes com el diagrama de Gant, el PERT i la la work breakdown structure.\nAra tan sols em queda posar això en pràctica!\nPS: la foto és del bloc d'en Marc i correspon a l'arbre de problemes que vam fer amb la Laia i l'Oriol, com a una de les pràctiques.\nPublicat per Jordi a 22:53 0 comentaris\nEl 16 de setembre de l'any 2005 es creava a Internet el domini de primer nivell patrocinat .cat. És el primer domini lingüístic i cultural a nivell mundial i és dedicat a la llengua i la cultura catalanes.\nEs tracta d'un domini administrat per la Fundació puntcat, que va obtenir de l'ICANN, l'organisme que gestiona els dominis d'Internet, el permís de gestionar els que incorporen el sufix .cat. Precisament, es parla de dominis patrocinats quan l'ICANN cedeix aquesta administració a una organització aliena.\nLa condició exigida per l'ICANN és que els dominis .cat corresponguin a webs escrites en català o dedicades a la cultura catalana. Alhora, prohibeix explícitament que s'empri per a webs dedicats a gats (cat en anglès), excepte si són en català o tenen alguna relació amb Catalunya.\nUn dels factors decisius pels que l'ICANN aprovà la creació d'aquest nou domini, foren les 68.000 signatures que es recolliren a favor, un rècord absolut en aquest camp.\nLa creació del nostre domini és una fita important que situa el nostre país a Internet, malgrat que la llarga reivindicació d'un domini territorial de primer nivell, el .ct, encara ens és denegada (la solució té un nom que comença per I i acaba amb ndependència).\nDes del moment que vaig conèixer aquesta iniciativa, vaig donar-hi suport, signant-ne la sol·licitud, i des del moment que va ser possible registrar els dominis .cat, vaig apressar-me a registrar el domini jordi.cat.\nEl procés de registres dels dominis .cat va constar de tres etapes. En primer lloc es pogueren registrar, a partir del 13 de febrer de 2006, les entitats per la promoció de la llengua i la cultura catalana. La segona etapa s'encetà el 20 de febrer i era reservada a entitats de qualsevol mena, amb presència en català a Internet. La tercera i darrera etapa de la fase de llançament s'inicià el 27 de febrer de 2006, a les 17.00, adreçada als 68.000 individus, entitats i empreses que donaren suport a la iniciativa.\nRecordo que aquell dia, a aquella hora, era davant de l'ordinador de l'empresa on treballava (en paral·lel a atcsig). Vaig entrar a la pàgina de registre de la fundació puntcat uns minuts abans per omplir amb les meves dades el formulari de petició del domini. Quan passaven 13 segons de les 17.00, la meva sol·licitud va quedar registrada.\nMés tard vaig veure que era la primera sol·licitud pel domini jordi.cat. Era meu!\nLa segona sol·licitud havia trigat 48 segons. Havia guanyat aquella carrera, similar al goldenrush del segle XIX als EUA, amb menys or, però sense sang.\nI per això ara, puc fer servir el domini jordi.cat pel meu bloc i pel meu correu personal. Un domini fàcil d'escriure (almenys pels catalans), fàcil de recordar i que m'identifica clar i català. :)\nPS: Des d'aquí, un agraïment i una felicitació a la Fundació Puntcat per la seva feina en favor de Catalunya i la nostra cultura. Ara només ens falta assolir el domini territorial. Volem el .ct!\nPublicat per Jordi a 23:33 0 comentaris\nPoesia contra el feixisme\nJoan Brossa és l'autor d'aquesta poesia que va escriure el vint de novembre de 1975, avui fa 34 anys. No escriuré res més al respecte, deixo les lletres del poeta.\nPublicat per Jordi a 17:15 0 comentaris\nImatges de la trasformació territorial de Catalunya: 1956-2008\nUn dels serveis que ofereix l'Institut Cartogràfic de Catalunya a través d'Internet és l'OrtoXpres. Des d'aquest servei es poden visualitzar diferents sèries cartogràfiques i de fotografies aèries, com el mapa topogràfic a escala 1:5.000, les fotografies aèries orto-rectificades de l'any 2008, o la sèrie més recent de fotos aèries del 2009, encara sense tractar. Mai abans els vols havien pogut consultar-se tan ràpidament, obrint possibilitats d'anàlisi molt més immediata.\nPerò el que crida l'atenció aquesta setmana és que des de l'OrtoXpres, s'ha posat a disposició dels usuaris el vol americà dels anys 1956 i 1957.\nJa fa més de 50 anys i els canvis que ha sofert el territori en aquest temps són realment espectaculars i marcadament visibles amb un simple vol comparatiu a través d'aquesta eina.\nLes dues imatges inferiors són del sector entre Calafell i el Vendrell, al Baix Penedès. S'hi observen molt acusadament tres grans tendències: el creixement urbà (tant residencial com industrial), el creixement de les infraestructures de transport i el creixement de la superfície forestal. En tots tres casos, en detriment del sòl agrícola.\nSi entreu a l'aplicació de l'ICC podreu tafanejar aquestes imatges de bona part de Catalunya, fent servir un joc de transparències que fa molt més evident el canvi de les cobertes del sòl.\nPublicat per Jordi a 23:53 2 comentaris\nMúsculs, muscles i musclos\nAvui, escoltant la radio, he tornat a sentir un error lingüístic habitual: un jugador de futbol estava lesionat al muscle de la cama dreta. Curiosa sentència que afirma que aquest futbolista té un traumatisme a l'espatlla de la cama...\nLa confusió també es dona amb els musclos. La frase es convertiria en quelcom així com que el futbolista pateix una lesió al molusc bivalve de la seva cama dreta.\nEn una altra context, hom podria demanar espatlles a la marinera o un bon tros de carn fibrada al vapor en un restaurant de la costa.\nBé, per contribuir a posar una mica de llum sobre el tema, eus ací les definicions del DIEC:\nMúscul: Òrgan carnós contràctil que serveix per a produir el moviment de les diferents parts del cos en l’home i en els animals. Els músculs del braç. Músculs forts, robustos, vigorosos, de ferro, d’acer.\nMusclo: Mol·lusc marí comestible, de conquilla bivalva de color negrós, de 3 a 8 centímetres de llarg (Mytilus edulis i M. galloprovincialis). Musclo de roca.\nPublicat per Jordi a 22:26 1 comentaris\nCatàleg de patrimoni cultural del Maresme\nAvui hem fet entrega del Catàleg de patrimoni cultural del Maresme al Consell comarcal. Després de mesos de feina el projecte és acabat.\nEl Catàleg és una eina de gestió que el Consell comarcal va encarregar a atcsig (web) amb la idea de poder disposar d'informació sobre el patrimoni cultural de la comarca. S'estructura en sis àmbits de catalogació, Patrimoni arquitectònic, Patrimoni arqueològic, Patrimoni artístic, Patrimoni immaterial, Patrimoni natural i Equipaments culturals i recull un total de 2.265 béns culturals.\nEl patrimoni arquitectònic el conformen edificis d'especial valor arquitectònic, per la seva antiguetat o disseny. S'hi troben des de castells i masies fortificades, fins a edificis modernistes o fàbriques noucentistes.\nEl patrimoni arqueològic són els jaciments arqueològics de la comarca, especialment rica en restes ibèriques i romanes.\nEl patrimoni artístic, el gran desconegut, el composen les obres d'art a l'abast del públic, a places, carrers, jardins, parcs, etc. Es tracta sobretot d'escultures i monuments.\nEl patrimoni immaterial el componen les entitats i esdeveniments culturals més importants de la comarca, des de les Santes de Mataró, fins a colles de gegants, sardanistes, etc.\nEl patrimoni natural el conformes tres tipus de béns diversos: els espais naturals protegits, els arbres monumentals o d'interès local i comarcal i els miradors del paisatge.\nEls equipaments culturals són els centres de difusió cultural: teatres, sales d'exposició, museus, biblioteques...\nEstic especialment satisfet de la xarxa de miradors del paisatge que hem creat des de zero. Consisteix en disset punts seleccionats, des dels que es pot albirar la pràctica totalitat del paisatge comarcal.\nRecollint poble a poble aquells punts des d'on tradicionalment cadascú es mira el seu amb especial estima, hem dut a terme amb un sistema d'informació geogràfica una anàlisi de les conques visuals que ens ha permès destriar quins són els observatoris més interessants per conèixer el Maresme.\nBurriac, el castell de Palafolls, el turó d'en Baldiri, el Montcabrer, el Montalt... formen part de la xarxa de miradors del paisatge que hem creat pel Consell Comarcal. El nostre desig seria ara, poder difondre des d'aquests miradors, de forma presencial o virtual, el valors del paisatge maresmenc.\nActualització 17/11/2009: Eus ací l'enllaç al bloc d'en Bernat Costas, Conseller Comarcal de l'àrea que ens va encarregar aquest projecte.\nImatges de la trasformació territorial de Cataluny...


Ens trobaras en: Tuset 3, 08006 Barcelona\nTelèfon: 936 89 42 58\nDe Diumenge a Dimecres de 12.00 a 02.00 hores.\nDivendres i Dissabate de 12.00 a 3.00 hores.\nGaudir d’aquell moment per a tu amb els teus. Tapes i platerets per assaborir a 4Llaunes.\nSituat al carrer de moda per excel·lència de la nit barcelonina, 4 Latas Tuset es converteix en el teu millor aliat per trencar la teva rutina diària i gaudir de l’experiència 4Latas amb els millors afterworks de la ciutat.\nI si vols celebrar un esdeveniment privat, 4Latas es converteix en la teva millor opció, només per a tu.


Doble titulació en Llengües Aplicades i Traducció - Filologia Hispànica\nAquests estudis garanteixen la preparació d'especialistes que aportaran a la societat un coneixement sòlid de la llengua espanyola i de les seues literatures\nWeb de Llengües Aplicades i Traducció i Filologia Hispànica.\nPitjeu aquí per veure les assignatures de Filologia Hispànica reconegudes a llengües aplicades i traducció.\nL’itinerari de doble grau en Llengües Aplicades i Traducció i Filologia Hispànica, que permet obtenir aquests dos títols en 5 anys, neix amb la vocació de proporcionar una formació complementària als estudiants que es volen especialitzar en llengua i literatura hispàniques, dotant-los de competències pròpies del camp de la lingüística aplicada, que és la disciplina que pretén resoldre els problemes de la societat relacionats amb el llenguatge. Dins aquest àmbit es posarà un èmfasi especial en el camp de la traducció. També es pretén que s’assoleixin coneixements sobre la literatura i la cultura de països de parla anglesa i francesa, en la mesura que aquests són necessaris per a la comunicació intercultural.\nÉs per això que en aquest ensenyament, a més de l'espanyol, es treballa també en català --per obtenir un nivell d'expert en aquests dos idiomes-- i en llengües estrangeres, com l'anglès i el francès --garantint un nivell avançat en aquestes altres.


Premis de disseny "souvenir" de Barcelona 2015. Palau Robert\nPremis de disseny "souvenir" de ...\nPremis de disseny "souvenir" de Barcelona 2015\nLa convocatòria del concurs de disseny que té com a objectiu l’edició d’un “souvenir” de la ciutat de Barcelona a partir de les propostes dels ciutadans, que es va presentar al Palau Robert, continua oberta fins al 8 de juliol.\nLa participació en el concurs,que compta amb el suport de la Generalitat, es porta a terme a través de la pàgina web www.souvenirdebarcelona.com, on es poden presentar tot tipus de propostes que facin els ciutadans majors de 18 anys.\nLa imatge de la campanya està representada per l’artista i cantant Lucrecia, una enamorada de la ciutat que simbolitza la integració al nostre país.\nL’objectiu de la iniciativa és:\n- Involucrar la societat per proposar i escollir la imatge que volen que els turistes s’emportin de la ciutat de Barcelona.\n- Dignificar els “souvenirs” que es comercialitzen actualment, apostant pel disseny i la qualitat.\n- Motivar els joves dissenyadors, donant-los l’oportunitat de participar en un projecte innovador.\n- Liderar un projecte fruit d’una iniciativa local.\nEspot de la campanya:


Bancaixa col·labora amb ajuntaments i universitats per a promoure la interculturalitat - Prensa Fundación Bancaja\nBancaixa col·labora amb ajuntaments i universitats per a promoure la interculturalitat\nA fi de col·laborar en la normalització de la interculturalitat i en el procés d’acceptació d’altres formes de ser i de viure, Bancaixa convoca una any més les Setmanes Interculturals dirigides a ajuntaments i universitats. En este sentit, l’Entitat destinarà 486.000 euros a la present convocatòria, el que suposarà una ajuda de fins a 18.000 euros per a cada un dels programes presentats.\nL’objectiu de les Setmanes Interculturals és conèixer les cultures, tradicions, estils de vida i costums dels grups ètnics arrelats en <?xml:namespace prefix = st1 />la societat. També promouen la convivència amb les persones de distintes procedències culturals i la valoració de la diversitat cultural com a patrimoni de la humanitat i enriquiment col·lectiu.\nEn la selecció dels projectes, es valorarà la presència i participació significativa d’immigrants i la incorporació de totes les dimensions socioculturals que afecten la vida dels immigrants. També s’hi considerarà positiva la realització d’activitats dirigides a distints centres educatius de la zona on es realitze la Setmana Intercultural, en el cas d’ajuntaments. En universitats, la participació del professorat amb els seus alumnes.\nPer a poder optar a estes ajudes, els projectes, que hauran de desenvolupar-se entre l’1 d’octubre de 2008 i el 30 de juny de 2009, seran presentats abans del 30 de juny de 2008.\nEn la 6a convocatòria, un total de 45 entitats van sol·licitar la realització de Setmanes Interculturals. Actualment estan celebrant-se a Tàrrega (Lleida), i a Alcorcón (Madrid).